CELEX: 62012CN0139
Language: fi
Date: 2012-03-19 00:00:00
Title: Asia C-139/12: Ennakkoratkaisupyyntö, jonka Tribunal Supremo (Espanja) on esittänyt 19.3.2012 — Caixa d'Estalvis i Pensions de Barcelona v. Generalidad de Cataluña

16.6.2012   
            
            
               FI
            
            
               Euroopan unionin virallinen lehti
            
            
               C 174/16
            
         Ennakkoratkaisupyyntö, jonka Tribunal Supremo (Espanja) on esittänyt 19.3.2012 — Caixa d'Estalvis i Pensions de Barcelona v. Generalidad de Cataluña
   (Asia C-139/12)
   2012/C 174/24
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Valittaja: Caixa d'Estalvis i Pensions de Barcelona
   
      Vastapuoli: Generalidad de Cataluña
   
      Ennakkoratkaisukysymykset
   
   
               1)
            
            
               Velvoitetaanko 17.5.1977 annetun neuvoston direktiivin 77/388/ETY (1) (nykyään 28.11.2006 annetun direktiivin 2006/112/EY) 13 artiklan B kohdan d alakohdan 5 alakohdassa kantamaan arvonlisävero poikkeuksetta liiketoimista, joilla arvonlisäverovelvollinen myy osakkeita, joilla hankitaan omistusoikeus kiinteistöihin, kun siinä säädetään poikkeuksesta, joka koskee arvopapereita, jotka antavat haltijalleen laillisen tai tosiasiallisen omistus- tai hallintaoikeuden kiinteään omaisuuteen tai sen osaan?
            
         
               2)
            
            
               Sallitaanko 17.5.1977 annetussa neuvoston direktiivissä 77/388/ETY Espanjan arvopaperimarkkinalain nro 24/1988 108 §:n kaltaisten oikeussääntöjen olemassaolo, kun sen nojalla kannetaan jokin muu välillinen vero kuin arvonlisävero eli vero, jota kutsutaan varainsiirtoveroksi, sellaisen yhtiön yhtiöpääoman enemmistön hankkimisesta, jonka varat koostuvat lähinnä kiinteistöistä, eikä oteta huomioon, että kauppaan osallistuvat tahot saattavat olla yrityksiä, ja kun liiketoimesta olisi kuitenkin kannettu arvonlisävero, jos kiinteistöt olisi luovutettu suoraan osakkeiden tai osuuksien sijaista?
            
         
               3)
            
            
               Onko 28.7.1988 annetun Espanjan arvopaperimarkkinalain 108 §:n kaltainen kansallinen oikeussääntö, sellaisena kuin se on muutettuna lain nro 18/1991 lisäsäännöksellä 12, EY [43] artiklassa (josta on tullut SEUT 49 artikla) taatun sijoittautumisvapauden ja EY 56 artiklassa (josta on tullut SEUT 63 artikla) määrätyn pääomien vapaan liikkuvuuden mukainen, kun se koskee sellaisten yhtiöiden yhtiöpääoman enemmistön hankintaa, joiden varat koostuvat lähinnä Espanjassa sijaitsevista kiinteistöistä, ilman että olisi mahdollista tutkia, onko yhtiöllä, josta määräysvalta hankitaan, liiketoimintaa?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu neuvoston direktiivi (EYVL L 145, s. 1).